title: Регламент за изпълнение (ЕС) 2018/277 на Комисията от 23 февруари 2018 година за изменение на Регламент за изпълнение (ЕС) 2015/207 по отношение на промени в образците на докладите за изпълнението по цел „Инвестиции за растеж и работни места“ и цел „Европейско териториално сътрудничество“, както и в образците на докладите за напредъка и годишните контролни доклади, и за поправка на посочения регламент по отношение на образеца на доклада за изпълнението по цел „Инвестиции за растеж и работни места“ и годишния контролен доклад

text:
               24.2.2018

               BG

               Официален вестник на Европейския съюз

               L 54/6

         РЕГЛАМЕНТ ЗА ИЗПЪЛНЕНИЕ (ЕС) 2018/277 НА КОМИСИЯТА
   от 23 февруари 2018 година
   за изменение на Регламент за изпълнение (ЕС) 2015/207 по отношение на промени в образците на докладите за изпълнението по цел „Инвестиции за растеж и работни места“ и цел „Европейско териториално сътрудничество“, както и в образците на докладите за напредъка и годишните контролни доклади, и за поправка на посочения регламент по отношение на образеца на доклада за изпълнението по цел „Инвестиции за растеж и работни места“ и годишния контролен доклад
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (1), и по-специално член 111, параграф 5 и член 127, параграф 6 от него,
   като взе предвид Регламент (ЕС) № 1299/2013 на Европейския парламент и на Съвета от 17 декември 2013 г. относно специални разпоредби за подкрепа от Европейския фонд за регионално развитие по цел „Европейско териториално сътрудничество“ (2), и по-специално член 14, параграф 5 от него,
   след консултации с Комитета за координация на европейските структурни и инвестиционни фондове,
   като има предвид, че:

               (1)

               В член 52, параграф 2, буква б) от Регламент (ЕС) № 1303/2013 се посочва, че докладът за напредъка дава оценка за напредъка в постигането на целите на стратегията на Съюза за интелигентен, устойчив и приобщаващ растеж, както и на конкретни за фонда задачи, посочени в член 4, параграф 1 от същия регламент, наред с други препоръки за отделните държави.

               (2)

               С цел да се осигури съгласуваност с член 52, параграф 2, буква б) от Регламент (ЕС) № 1303/2013 в рамките на тази оценка следва да бъдат взети предвид всички значими препоръки за отделните държави, а не само новите препоръки, както е посочено в част I, точка 2, буква в) от приложение I към Регламент за изпълнение (ЕС) 2015/207 на Комисията (3). Поради това образецът на доклада за напредъка, включен в приложение I към Регламент за изпълнение (ЕС) 2015/207, следва да бъде съответно изменен.

               (3)

               С цел да се уточнят изискванията за докладване, свързани с изпълнението на интегрирания подход към териториалното развитие, следва да се внесат следните изменения, за да се посочат изрично интегрираните териториални инвестиции: i) образецът на доклада за напредъка, изложен в част I от приложение I към Регламент за изпълнение (ЕС) 2015/207, ii) образецът за годишните и окончателните доклади за изпълнението по цел „Инвестиции за растеж и работни места“, изложен в част Б от приложение V към посочения регламент, iii) образецът на докладите за изпълнението по цел „Европейско териториално сътрудничество“, изложен в част Б от приложение X към посочения регламент.

               (4)

               В член 50, параграф 2 от Регламент (ЕС) № 1303/2013 се предвижда, че данните, подадени в годишния доклад за изпълнението за европейските структурни и инвестиционни фондове, се отнасят за стойностите на индикаторите за изцяло изпълнени операции и, където е възможно, като се взема предвид етапът на изпълнение, за избраните операции.

               (5)

               За да се опростят процедурите по докладване, да се подобри правната сигурност за изискванията за докладване и да се гарантира, че мониторинговите данни отразяват точно действителния напредък по изпълнението, в частност по отношение на многогодишните операции или операциите, включващи няколко проекта, образецът на годишните доклади за изпълнението по цел „Инвестиции за растеж и работни места“, изложен в приложение V към Регламент за изпълнение (ЕС) 2015/207, и този по цел „Европейско териториално сътрудничество“, изложен в приложение X към посочения регламент, следва да бъдат изменени.

               (6)

               Сумите и таваните, предвидени в член 70, параграф 2, буква б) и член 98, параграф 2 от Регламент (ЕС) № 1303/2013, се отнасят само до подкрепата от фондовете, а не до общото подпомагане. В няколко таблици в приложение V към Регламент за изпълнение (ЕС) 2015/207, „Образец за годишните и окончателните доклади за изпълнението по целта „Инвестиции за растеж и работни места“, обаче се посочва общото подпомагане и следователно те трябва да се коригират.

               (7)

               Част В „Доклади, представени през 2019 г., и окончателен доклад за изпълнението (член 50, параграф 5 от Регламент (ЕС) № 1303/2013)“ от приложение V към Регламент (ЕС) 2015/207 обхваща елементите, които в съответствие с член 50, параграф 5 от Регламент (ЕС) № 1303/2013 трябва да бъдат представени през 2019 г. и в окончателния доклад за изпълнението, в допълнение към елементите, които трябва да бъдат представени в докладите за други години. Точка 15 от приложение V към Регламент за изпълнение (ЕС) 2015/207 е част от част Б на това приложение и следователно следва да бъде коригирана.

               (8)

               В член 127, параграф 1 от Регламент (ЕС) № 1303/2013 се определя минималният обхват за формиране на нестатистически извадки. Въпреки това в колона В на таблица 10.2 (Резултати от одитите на операциите) от приложение IX към Регламент за изпълнение (ЕС) 2015/207 се установява само „Размер на неправомерните разходи в случайната извадка“. Поради това таблица 10.2 следва да бъде коригирана чрез добавяне на още една колона, за да се определи както процентът на обхванатите операции, така и процентът на обхванатите разходи.

               (9)

               Понятието „остатъчен процент на грешки“ е определено в бележка под линия 1 към точка 5.9 от приложение IX (Образец на годишния контролен доклад) към Регламент за изпълнение (ЕС) 2015/207. Заглавието на колона Е на таблица 10.2 (Резултати от одитите на операциите) обаче дава различно определение и поради това следва да бъде коригирано.

               (10)

               Предвид корекцията, внесена в колона В на таблица 10.2 (Резултати от одитите на операциите) от приложение IX към Регламент за изпълнение (ЕС) 2015/207, чрез добавяне на нова колона за обхвата на случайната извадка, както и на обяснителна бележка под линия към нея, и корекцията на колона Е в същата таблица, таблица 10.2 (Резултати от одитите на операциите) от приложение IX следва да бъде изцяло заменена с цел постигане на по-голяма яснота.

               (11)

               За да се създадат условия за незабавното прилагане на предвидените мерки, настоящият регламент следва да влезе в сила в деня след деня на публикуването му в Официален вестник на Европейския съюз.

               (12)

               Регламент за изпълнение (ЕС) 2015/207 следва да бъде съответно изменен и поправен,

         ПРИЕ НАСТОЯЩИЯ РЕГЛАМЕНТ:
   Член 1
   Регламент за изпълнение (ЕС) 2015/207 се изменя, както следва:

               1.

               Приложение I се изменя, както следва:

                           а)

                           в част I точка 2, буква в) се заменя със следното:

                                       „в)

                                       описание на приноса на европейските структурни и инвестиционни фондове към съответните специфични за всяка държава препоръки.“;

                           б)

                           в част I, точка 5 се добавя нова подточка ва):

                                       „ва)

                                       Във връзка с член 15, параграф 2, буква а), подточка i) от Регламент (ЕС) № 1303/2013 — преглед на изпълнението на интегрираните действия за устойчиво градско развитие.
                                       <type=’S’ maxlength=7000 input=’M’>“

                           в)

                           в част III заглавието на точка 11.1 се заменя със следното:„11.1   Напредък в прилагането на интегрирания подход към териториалното развитие, включително развитието на регионите, засегнати от демографски предизвикателства и неблагоприятни постоянни условия или природни бедствия, интегрираните териториални инвестиции, устойчивото развитие на градските райони и воденото от общностите местно развитие в рамките на оперативната програма“.

               2.

               Приложение V се изменя, както следва:

                           а)

                           в част А заглавията на редовете в таблица 3А се заменят съответно със следното:

                                       „Кумулативна стойност — резултати, които трябва да бъдат постигнати от избраните операции [прогнозата, предоставена от бенефициерите]“ и

                                       „Кумулативна стойност — резултати, които трябва да бъдат постигнати от операциите [действително постижение]“;

                           б)

                           в част Б заглавието на точка 14.1 се заменя със следното:„14.1   Напредък в прилагането на интегрирания подход към териториалното развитие, включително развитието на регионите, засегнати от демографски предизвикателства и неблагоприятни постоянни условия или природни бедствия, интегрираните териториални инвестиции, устойчивото развитие на градските райони и воденото от общностите местно развитие в рамките на оперативната програма“.

               3.

               Приложение X се изменя, както следва:

                           а)

                           в част А заглавията на редовете в таблица 2 се заменят съответно със следното:

                                       „Кумулативна стойност — резултати, които трябва да бъдат постигнати от избраните операции [прогнозата, предоставена от бенефициерите]“ и

                                       „Кумулативна стойност — резултати, които трябва да бъдат постигнати от операциите [действително постижение]“;

                           б)

                           в част Б заглавието на точка 11.1 се заменя със следното:„11.1   Напредък в прилагането на интегрирания подход към териториалното развитие, включително интегрираните териториални инвестиции, устойчивото развитие на градските райони и воденото от общностите местно развитие в рамките на програмата за сътрудничество“.

         Член 2
   Регламент за изпълнение (ЕС) 2015/207 се поправя, както следва:

               1.

               Приложение V се поправя, както следва:

                           а)

                           в таблица 8 „Използване на кръстосано финансиране“, колони 4—6 се заменят със следното:

                                       „4.

                                       5.

                                       6.

                                       Като дял от подкрепата от ЕС по приоритетната ос (%) (3/подпомагане от ЕС по приоритетната ос*100)

                                       Размерът на подкрепата от ЕС, използвана в рамките на кръстосаното финансиране въз основа на допустимите разходи, декларирани от бенефициера пред управляващия орган (в евро)

                                       Като дял от подкрепата от ЕС по приоритетната ос (%) (5/подпомагане от ЕС по приоритетната ос*100)“

                           б)

                           в таблица 9 „Разходи за операции извън програмния район“, колони 3—6 се заменят със следното:

                                       „3.

                                       4.

                                       5.

                                       6.

                                       Размерът на подкрепата от ЕС, предвидена да бъде използвана за операции извън програмния район, въз основа на избраните операции (в евро)

                                       Като дял от подкрепата от ЕС по приоритетната ос (%) (3/подпомагане от ЕС по приоритетната ос*100)

                                       Размерът на подкрепата от ЕС при операции извън програмния район въз основа на допустимите разходи, декларирани от бенефициера пред управляващия орган (в евро)

                                       Като дял от подкрепата от ЕС по приоритетната ос (%) (5/подпомагане от ЕС по приоритетната ос*100)“

                           в)

                           следният текст се вмъква между точки 14.6 и 15 и се заличава между точки 15 и 16:
                           „ЧАСТ В

                           ДОКЛАДИ, ПРЕДСТАВЕНИ ПРЕЗ 2019 Г. И ОКОНЧАТЕЛЕН ДОКЛАД ЗА ИЗПЪЛНЕНИЕТО (член 50, параграф 5 от Регламент (ЕС) № 1303/2013)“.

               2.

               В приложение IX таблица 10.2 „Резултати от одитите на операциите“ се заменя със следното:
               „10.2   Резултати от одитите на операциите

                           Фонд

                           Номер на програмата по CCI

                           Наименование на програмата

                           A

                           Б

                           В

                           Г

                           Д

                           Е

                           Ж

                           З

                           И

                           Сума в евро, която съответства на съвкупността, от която е формирана извадката (4)

                           Разходи, отнасящи се за счетоводната година, одитирана за случайната извадка

                           Обхват на нестатистическата случайна извадка (5)

                           Размер на неправомерните разходи в случайната извадка

                           Общ процент на грешки (6)

                           Корекции, направени в резултат на общия процент на грешките

                           Остатъчен общ процент на грешките

                           Други одитирани разходи (7)

                           Размер на неправомерните разходи в други одитирани разходи

                           Размер (8)

                           % (9)

                           % от обхванатите операции

                           % от обхванатите разходи

         Член 3
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 февруари 2018 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 320.

      (2)  ОВ L 347, 20.12.2013 г., стр. 259.

      (3)  Регламент за изпълнение (ЕС) 2015/207 на Комисията от 20 януари 2015 г. за определяне на подробни правила за прилагането на Регламент (ЕС) № 1303/2013 на Европейския парламент и на Съвета по отношение на образците за доклад за напредъка, представяне на информация относно голям проект, съвместен план за действие, доклади за изпълнението по цел „Инвестиции за растеж и работни места“, декларация за управлението, одитна стратегия, одитно становище и годишен контролен доклад, както и методология за анализ на разходите и ползите и, в съответствие с Регламент (ЕС) № 1299/2013 на Европейския парламент и на Съвета, по отношение на образеца на доклади за изпълнението по цел „Европейско териториално сътрудничество“ (ОВ L 38, 13.2.2015 г., стр. 1).

      (4)  Колона А съответства на съвкупността, от която е съставена случайната извадка (вж. член 127, параграф 1 от Регламент (ЕС) № 1303/2013), т.е. на общия размер на декларираните разходи (посочени в член 137, параграф 1, буква а) от Регламент (ЕС) № 1303/2013 и съответстващи на сумите в колона А от допълнение 1 към отчетите), без отрицателните статистически единици, ако има такива. Когато е приложимо, обясненията следва да се предоставят в раздел 5.4 по-горе.

      (5)  Това се отнася до минималния гарантиран размер на праговете, посочени в последната алинея на член 127, параграф 1 от Регламент (ЕС) № 1303/2013, когато се използва нестатистическият метод за съставяне на извадка. Изискването за 10 % от декларираните разходи се отнася до разходите в извадката, независимо от използването на подизвадки. Това означава, че извадката трябва да съответства на най-малко 10 % от декларираните разходи, но когато се използват подизвадки, действително одитираните разходи биха могли всъщност да са по-малко.

      (6)  Общият процент на грешки се изчислява преди да се прилагат финансови корекции във връзка с одитираната извадка или съвкупността, от която е формирана случайната извадка. Когато случайната извадка обхваща повече от един фонд или програма, общият процент на грешките (съгласно изчисленията) в колона Д се отнася до цялата съвкупност. Когато се използва райониране, в раздел 5.7 по-горе се предоставя допълнителна информация по райони.

      (7)  Когато е приложимо, колона З се отнася до разходи, одитирани в рамките на допълнителна извадка.

      (8)  Тази колона съответства на сумата на одитираните разходи и трябва да бъде попълнена независимо от това дали се използват статистически или нестатистически методи за съставяне на извадка. При използване на подизвадки съгласно член 28, параграф 9 от Регламент (ЕС) № 480/2014 в тази колона се включва само сумата от елементите на разходите, които са били действително одитирани съгласно член 27 от същия регламент.

      (9)  Тази колона съответства на процента на одитираните разходи във връзка със съвкупността и трябва да бъде попълнена независимо от това дали се използват статистически или нестатистически методи за съставяне на извадка.“


title: Регламент за изпълнение (ЕС) 2018/278 на Комисията от 23 февруари 2018 година за изменение на приложението към Регламент (ЕС) № 1305/2014 по отношение на структурата на съобщенията, модела на данните и съобщенията, Оперативната база данни за вагони и интермодални единици, и за приемане на информационнотехнологичен (ИТ) стандарт за комуникационния слой на общия интерфейс

text:
               24.2.2018

               BG

               Официален вестник на Европейския съюз

               L 54/11

         РЕГЛАМЕНТ ЗА ИЗПЪЛНЕНИЕ (ЕС) 2018/278 НА КОМИСИЯТА
   от 23 февруари 2018 година
   за изменение на приложението към Регламент (ЕС) № 1305/2014 по отношение на структурата на съобщенията, модела на данните и съобщенията, Оперативната база данни за вагони и интермодални единици, и за приемане на информационнотехнологичен (ИТ) стандарт за комуникационния слой на общия интерфейс
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива (ЕО) 2016/797 на Европейския парламент и на Съвета от 11 май 2016 г. относно оперативната съвместимост на железопътната система в рамките на Европейския съюз (1) и по-точно член 5, параграф 11 от нея,
   като има предвид, че:

               (1)

               В член 19 от Регламент (ЕС) 2016/796 на Европейския парламент и на Съвета се съдържа изискването Европейската железопътна агенция („Агенцията“) (2) да отправя препоръки до Комисията относно техническите спецификации за оперативна съвместимост („ТСОС“) и тяхното преразглеждане в съответствие с член 5 от Директива (ЕС) 2016/797, и да гарантира, че ТСОС са адаптирани към техническия напредък, пазарните тенденции и социалните изисквания.

               (2)

               На 23 септември 2017 г. Комисията поиска от Агенцията да издаде препоръка съгласно член 5, параграф 2 от Директива (ЕС) 2016/797 за преразглеждане на техническите спецификации за оперативна съвместимост по отношение на подсистемата „Телематични приложения за товарни превози“ на железопътната система на Европейския съюз („ТПТП ТСОС“).

               (3)

               На 18 октомври 2017 г. Агенцията предостави препоръка относно ТПТП ТСОС, за да актуализира структурата на съобщенията, модела на данните и съобщенията, Оперативната база данни за вагони и интермодални единици (WIMO), и за приемане на ИТ стандарт за комуникационния слой на общия интерфейс Измененията бяха въведени с цел да се преодолее прилаганата досега логика, свързана с индустриална собственост върху правата, и да се позволи по-бързо и по-малко скъпо прилагане на посочения инструмент сред общността на ползвателите на ТПТП ТСОС. Справочните файлове бяха съответно преразгледани.

               (4)

               Разпоредбите на приложението към Регламент (ЕС) № 1305/2014 на Комисията (3), отнасящи се за ТПТП ТСОС, следва да бъдат изменени с цел Архитектурата за прилагане на общия интерфейс да бъде определена в съответствие със структурата на описаното по-горе съобщение.

               (5)

               Мерките, предвидени в настоящия регламент, са в съответствие със становището на комитета, създаден съгласно член 51, параграф 1 от Директива (ЕС) 2016/797,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 1305/2014 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 февруари 2018 година.

            За Комисията

            Председател

         Jean-Claude JUNCKER

      (1)  ОВ L 138, 26.5.2016 г., стр. 44.

      (2)  Регламент (ЕС) 2016/796 на Европейския парламент и на Съвета от 11 май 2016 г. относно Агенцията за железопътен транспорт на Европейския съюз и за отмяна на Регламент (ЕО) № 881/2004 (ОВ L 138, 26.5.2016 г., стр. 1).

      (3)  Регламент (ЕС) № 1305/2014 на Комисията от 11 декември 2014 г. относно техническата спецификация за оперативна съвместимост по отношение на подсистемата „Телематични приложения за товарни превози“ на железопътната система на Европейския съюз и за отмяна на Регламент (ЕС) № 62/2006 (ОВ L 356, 12.12.2014 г., стр. 438).

      ПРИЛОЖЕНИЕ
      Допълнение I към приложението към Регламент (ЕС) № 1305/2014 се заменя със следното:
      „
            Допълнение I

               Списък с технически документи

                        Не

                        Позоваване

                        Наименование

                        Версия

                        Дата

                        1

                        ERA-TD-100

                        ТСОС ТПТП — ПРИЛОЖЕНИЕ A.5: ФИГУРИ И ДИАГРАМИ НА ПОСЛЕДОВАТЕЛНОСТТА НА СЪОБЩЕНИЯТА ПО ТСОС ТПТП

                        2.1

                        10.2.2015 г.

                        2

                        ERA-TD-101

                        ТСОС на TППТ – Приложение Г.2: Допълнение A (Пътно планиране за вагони/интермодални товарни единици — ИТЕ) 17.10.2013 г.

                        2.0

                        17.10.2013 г.

                        3

                        ERA-TD-102

                        ТСОС TППТ – Приложение Г.2: Допълнение Б – Оперативна база данни за вагони и интермодални единици (WIMO)

                        2.1

                        10.2.2015 г.

                        4

                        ERA-TD-103

                        ТСОС TППТ – Приложение Г.2: Допълнение В – Справочни файлове

                        2.1

                        10.2.2015 г.

                        5

                        ERA-TD-104

                        ТСОС TППТ – Приложение Г.2: Допълнение Д – Общ интерфейс

                        2.2

                        23.2.2017 г.

                        6

                        ERA-TD-105

                        ТСОС TПТП – Приложение Г.2: Допълнение Е – Модел на данни и съобщения

                        2.2

                        23.2.2017 г.

                  “


title: Регламент за изпълнение (ЕС) 2018/276 на Комисията от 23 февруари 2018 година за изменение на Регламент за изпълнение (ЕС) № 215/2014 по отношение на промени в определянето на етапните и общите цели за показателите за крайните продукти в рамката на изпълнението за европейските структурни и инвестиционни фондове

text:
               24.2.2018

               BG

               Официален вестник на Европейския съюз

               L 54/4

         РЕГЛАМЕНТ ЗА ИЗПЪЛНЕНИЕ (ЕС) 2018/276 НА КОМИСИЯТА
   от 23 февруари 2018 година
   за изменение на Регламент за изпълнение (ЕС) № 215/2014 по отношение на промени в определянето на етапните и общите цели за показателите за крайните продукти в рамката на изпълнението за европейските структурни и инвестиционни фондове
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (1), и по-специално член 22, параграф 7, пета алинея от него,
   като има предвид, че:

               (1)

               В член 5, параграф 3 от Регламент за изпълнение (ЕС) № 215/2014 на Комисията (2) се определят изискванията за определянето на етапните и общите цели за показателите за крайните продукти в рамката на изпълнението за европейските структурни и инвестиционни фондове (ЕСИФ).

               (2)

               Изискванията, установени в член 5, параграф 3 от Регламент за изпълнение (ЕС) № 215/2014, означават, че управляващите органи на Европейския фонд за регионално развитие, Кохезионния фонд и — в определени случаи — Европейския земеделски фонд за развитие на селските райони, следва да предоставят информация за етапните и общите цели за показателите за крайните продукти в рамката на изпълнението, само ако те се отнасят до операции, при които всички действия, водещи до крайни продукти, са изпълнени в пълен размер.

               (3)

               С цел опростяване на процедурите за докладване, подобряване на правната сигурност и гарантиране, че в контекста на рамката на изпълнението постигането на дадена етапна или обща цел за даден показател за крайните продукти може да бъде оценена на базата на данните, които най-точно отразяват напредъка в изпълнението, член 5, параграф 3 от Регламент за изпълнение (ЕС) № 215/2014 следва да бъде изменен с оглед съгласуване на изискванията за всички ЕСИФ.

               (4)

               Вследствие на увеличението на ресурсите за Инициативата за младежка заетост и удължаването ѝ до края на програмния период, член 7, параграф 4 от Регламент за изпълнение (ЕС) № 215/2014 следва да бъде изменен, за да се определи начинът, по който изпълнението на целите следва да бъде оценено.

               (5)

               За да се създадат условия за незабавното прилагане на предвидените мерки, настоящият регламент следва да влезе в сила в деня след деня на публикуването му в Официален вестник на Европейския съюз.

               (6)

               Предвидените в настоящия регламент мерки са в съответствие със становището на Комитета за координация на европейските структурни и инвестиционни фондове.

               (7)

               Поради това Регламент за изпълнение (ЕС) № 215/2014 следва да бъде съответно изменен,

         ПРИЕ НАСТОЯЩИЯ РЕГЛАМЕНТ:
   Член 1
   Регламент за изпълнение (ЕС) № 215/2014 се изменя, както следва:

               1)

               В член 5 параграф 3 се заменя със следното:
               „3.   Етапната и общата цел за даден показател за крайните продукти се отнасят или до стойността, постигната за операции, при които всички действия, водещи до крайни продукти, са изпълнени в пълен размер, но за които не е задължително да са извършени всички свързани плащания, или до стойността, постигната за вече започнали операции, но при които някои от действията, водещи до крайни продукти, са все още в процес на извършване, или до двете.“

               2)

               В член 7 параграф 4 се заменя със следното:
               „4.   Ако ресурсите за ИМЗ се планират като част от приоритетна ос в съответствие с член 18, буква в) от Регламент (ЕС) № 1304/2013, за ИМЗ се установява отделна рамка на изпълнението и изпълнението на определените за ИМЗ етапни и общи цели се оценява отделно от другата част от приоритетната ос.“

         Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 февруари 2018 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 320.

      (2)  Регламент за изпълнение (ЕС) № 215/2014 на Комисията от 7 март 2014 г. за определяне на разпоредби за изпълнение на Регламент (ЕС) № 1303/2013 на Европейския парламент и на Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство по отношение на методологиите за подкрепата във връзка с изменението на климата, определянето на етапни и общи цели в рамката на изпълнението и номенклатурата на категориите интервенции за европейските структурни и инвестиционни фондове (ОВ L 69, 8.3.2014 г., стр. 65).


title: Регламент за изпълнение (ЕС) 2018/282 на Съвета от 26 февруари 2018 година за прилагане на Регламент (ЕС) № 36/2012 относно ограничителни мерки с оглед на положението в Сирия

text:
               26.2.2018

               BG

               Официален вестник на Европейския съюз

               LI 54/3

         РЕГЛАМЕНТ ЗА ИЗПЪЛНЕНИЕ (ЕС) 2018/282 НА СЪВЕТА
   от 26 февруари 2018 година
   за прилагане на Регламент (ЕС) № 36/2012 относно ограничителни мерки с оглед на положението в Сирия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 36/2012 на Съвета от 18 януари 2012 г. относно ограничителни мерки с оглед на положението в Сирия и за отмяна на Регламент (ЕС) № 442/2011 (1), и по-специално член 32, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 18 януари 2012 г. Съветът прие Регламент (ЕС) № 36/2012.

               (2)

               С оглед на тежката обстановка в Сирия и като се имат предвид неотдавнашните промени при министрите, следва да бъдат добавени две лица в съдържащия се в приложение II към Регламент (ЕС) № 36/2012 списък на физически и юридически лица, образувания или органи, за които се прилагат ограничителни мерки. Освен това следва да се актуализира информацията относно пет лица, посочена в приложение II към Регламент (ЕС) № 36/2012.

               (3)

               Поради това приложение II към Регламент (ЕС) № 36/2012 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Регламент (ЕС) № 36/2012 се изменя съгласно приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 февруари 2018 година.

            За Съвета

            Председател

         F. MOGHERINI

      (1)  ОВ L 16, 19.1.2012 г., стр. 1.

      ПРИЛОЖЕНИЕ

                  I.

                  В списъка, съдържащ се в част А (Лица) от приложение II към Регламент (ЕС) № 36/2012, се добавят следните лица:

                              Име

                              Идентификационни данни

                              Основания

                              Дата на включване в списъка

                              „258

                              Mohamed Mazen Ali Yousef
                              ()

                              Дата на раждане: 17 май 1969 г.
                              Място на раждане: провинция Дамаск

                              Министър на промишлеността. Назначен през януари 2018 г.

                              26.2.2018 г.

                              259

                              Imad Abdullah Sara
                              ()

                              Дата на раждане: 1968 г.
                              Място на раждане: Дамаск, Сирия

                              Министър на информацията. Назначен през януари 2018 г.

                              26.2.2018 г.“

                  II.

                  В списъка, съдържащ се в раздел А (Лица) от приложение II към Регламент (ЕС) № 36/2012, следните вписвания се заменят, както следва:

                              Име

                              Идентификационни данни

                              Основания

                              Дата на включване в списъка

                              „56

                           Ali (
                                 ) Abdullah (
                                 ) (изв. още като Abdallah) Ayyub (
                                 ) (изв. още като Ayyoub, Ayub, Ayoub, Ayob)

                              Дата на раждане: 1952 г.
                              Място на раждане: Латакия, Сирия

                              Министър на отбраната. Назначен през януари 2018 г. Офицер със звание „генерал“ от сирийската армия, на служба след май 2011 г. Бивш началник на генералния щаб на сирийските въоръжени сили. Лице, подкрепящо режима на Assad и отговорно за репресиите и насилието над цивилното население в Сирия.

                              14.11.2011 г.

                              57

                           Fahd (
                                 ) (изв. още като Fahid, Fahed) Jasim (
                                 ) (изв. още като Jasem, Jassim, Jassem) al-Furayj (
                                 ) (изв. още като Al-Freij)

                              Дата на раждане: 1 януари 1950 г.
                              Място на раждане: Хама, Сирия

                              Бивш министър на отбраната. В качеството си на бивш министър от правителството споделя отговорността за жестоките репресии на режима срещу цивилното население.

                              14.11.2011 г.

                              212.

                              Ammar Al-Sharif
                              (изв. още като Amar Al-Sharif; Amar Al-Charif; Ammar Sharif; Ammar Charif; Ammar al Shareef; Ammar Sherif; Ammar Medhat Sherif)
                              ()

                              Дата на раждане: 26 юни 1969 г.
                              Място на раждане: Латакия
                              Гражданство: сирийско
                              Сирийски паспорт:

                                          № 010312413;

                                          номер на издаване: 002-15-L093534;

                                          дата на издаване: 14 юли 2015 г.

                                          място на издаване: Дамаск-център;

                                          срок на валидност: 13 юли 2021 г.

                                    Национален номер: 060-10276707

                              Виден сирийски бизнесмен, извършващ дейност в Сирия в областта на банковото и застрахователното дело и туризма. Учредител и съдружник в Byblos Bank Syria, която притежава голям дял от Unlimited Hospitality Ltd, и член на съветите на Solidarity Alliance Insurance Company и Al-Aqueelah Takaful Insurance Company.

                              28.10.2016 г.

                              221

                              Mohammed (изв. още като Mohamed, Muhammad, Mohammad) Ramez Tourjman (изв. още като Tourjuman)
                              ()

                              Дата на раждане: 1966 г.
                              Място на раждане: Дамаск, Сирия

                              Бивш министър на информацията. В качеството си на бивш министър от правителството споделя отговорността за жестоките репресии на режима срещу цивилното население.

                              14.11.2016 г.

                              227

                              Ahmad al-Hamu (изв. още като al-Hamo)
                              ()

                              Дата на раждане: 1947 г.

                              Бивш министър на промишлеността. В качеството си на бивш министър от правителството споделя отговорността за жестоките репресии на режима срещу цивилното население.

                              14.11.2016 г.“


title: Регламент за изпълнение (ЕС) 2018/281 на Съвета от 26 февруари 2018 година за прилагане на Регламент (ЕС) 2016/1686 за налагане на допълнителни ограничителни мерки, насочени срещу ИДИЛ (Даиш) и Ал-Кайда и физически и юридически лица, образувания или органи, свързани с тях

text:
               26.2.2018

               BG

               Официален вестник на Европейския съюз

               LI 54/1

         РЕГЛАМЕНТ ЗА ИЗПЪЛНЕНИЕ (ЕС) 2018/281 НА СЪВЕТА
   от 26 февруари 2018 година
   за прилагане на Регламент (ЕС) 2016/1686 за налагане на допълнителни ограничителни мерки, насочени срещу ИДИЛ (Даиш) и Ал-Кайда и физически и юридически лица, образувания или органи, свързани с тях
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) 2016/1686 на Съвета от 20 септември 2016 г. за налагане на допълнителни ограничителни мерки, насочени срещу ИДИЛ (Даиш) и Ал-Кайда и физически и юридически лица, образувания или органи, свързани с тях (1), и по-специално член 4, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 20 септември 2016 г. Съветът прие Регламент (ЕС) 2016/1686.

               (2)

               С оглед на продължаващата заплаха, която представляват ИДИЛ (Даиш) и Ал-Кайда и физическите и юридическите лица, образуванията или органите, свързани с тях, едно лице следва да бъде добавено към списъка на физически и юридически лица, образувания и органи в приложение I към Регламент (ЕС) 2016/1686.

               (3)

               Поради това приложение I към Регламент (ЕС) 2016/1686 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕС) 2016/1686 се изменя, както е посочено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 февруари 2018 година.

            За Съвета

            Председател

         F. MOGHERINI

      (1)  ОВ L 255, 21.9.2016 г., стр. 1.

      ПРИЛОЖЕНИЕ
      В приложение I към Регламент (ЕС) 2016/1686 се добавя следното:

         „А.   Лица

                     1.

                     Fabien CLAIN (известен също като Omar); дата на раждане: 30 януари 1978 г.; място на раждане: Тулуза (Франция); гражданство: френско; паспорт № 06AP104665, издаден 16.1.2006 г. (изтекъл срок на валидност); национална лична карта № 150161100206, издадена на 8.1.2015 г. (валидна до 7.1.2030 г.).“


title: Регламент за изпълнение (ЕС) 2018/291 на Комисията от 26 февруари 2018 година за изменение на Регламент за изпълнение (ЕС) № 540/2011 по отношение на условията за одобрение на активното вещество бифентрин (Текст от значение за ЕИП. )

text:
               27.2.2018

               BG

               Официален вестник на Европейския съюз

               L 55/30

         РЕГЛАМЕНТ ЗА ИЗПЪЛНЕНИЕ (ЕС) 2018/291 НА КОМИСИЯТА
   от 26 февруари 2018 година
   за изменение на Регламент за изпълнение (ЕС) № 540/2011 по отношение на условията за одобрение на активното вещество бифентрин
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 21, параграф 3, втората хипотеза и член 78, параграф 2 от него,
   като има предвид, че:

               (1)

               С Регламент за изпълнение (ЕС) № 582/2012 на Комисията (2) бе одобрено активното вещество бифентрин в съответствие с Регламент (ЕО) № 1107/2009 и бе поискано от заявителя, подал заявлението за одобряване на бифентрин, да предостави, наред с другото, потвърждаваща информация относно остатъчната токсичност за неприцелните членестоноги и потенциала за реколонизация, както и програма за наблюдение, за да се оцени потенциалът за биоакумулация и биомултипликация във водната и сухоземната среда.

               (2)

               На 29 юли 2013 г. заявителят предостави програмата за наблюдение, а на 31 юли 2015 г. — резултатите от нея. На 29 юли 2014 г. заявителят предостави допълнителната информация в отговор на останалите изисквания за потвърждаваща информация. И в трите случая документите и информацията бяха предоставени на докладващата държава членка — Франция, в определения за целта срок.

               (3)

               Франция направи оценка на представените от заявителя допълнителна информация и програма за наблюдение. На 17 декември 2014 г., под формата на допълнение към проекта на доклад за оценка, тя предостави на останалите държави членки, на Комисията и на Европейския орган за безопасност на храните („Органа“) своята оценка на допълнителната информация в отговор на останалите изисквания за потвърждаваща информация, а на 3 ноември 2015 г. — оценката си за програмата за наблюдение.

               (4)

               Беше проведена консултация с останалите държави членки, заявителя и Органа, които бяха приканени да представят коментари относно оценката на докладващата държава членка. На 26 март 2015 г. (3) Органът публикува техническите доклади, в които се обобщават резултатите от консултацията във връзка с бифентрин що се отнася до допълнителната информация в отговор на останалите изисквания за потвърждаваща информация, а на 14 април 2016 г. (4). — по отношение на програмата за наблюдение.

               (5)

               Проектът на доклада за оценка, допълнението и техническите доклади на Органа бяха разгледани от държавите членки и от Комисията в рамките на Постоянния комитет по растенията, животните, храните и фуражите и въз основа на тях на 26 януари 2018 г. бе изготвен окончателен доклад на Комисията за преразглеждане на бифентрин. Комисията прикани заявителя да представи коментари по доклада за преглед на бифентрин. Заявителят представи своите коментари и те бяха разгледани внимателно.

               (6)

               Комисията стигна до заключението, че предоставената информация е недостатъчна и не позволява да се направи заключение, че се осъществява подходяща реколонизация на определени видове неприцелни членестоноги на място, като в същото време не е реалистично прилагането на други мерки за намаляване на този риск. Освен това не е сигурно дали резултатите от програмата за наблюдение, които са основани на наслагване на техники за намаляване на риска, са представителни за селскостопанската практика и дали са достатъчни, за да се оцени потенциалът за биоакумулация и биомултипликация във водната и сухоземната среда.

               (7)

               По тази причина и с цел да се предотврати установеният висок риск за неприцелните членестоноги, а също и за да се вземе предвид потенциалът за биоакумулация и биомултипликация във водната и сухоземната среда, е целесъобразно допълнително да се ограничат условията на употреба на бифентрин и да се разреши единствено прилагането му в култивационни съоръжения с постоянна конструкция.

               (8)

               Поради това приложението към Регламент за изпълнение (ЕС) № 540/2011 на Комисията (5) следва да бъде съответно изменено.

               (9)

               На държавите членки следва да се предостави достатъчно време да изменят или да отнемат разрешенията за продукти за растителна защита, съдържащи бифентрин.

               (10)

               За продуктите за растителна защита, съдържащи бифентрин, за които държавите членки предоставят гратисен период съгласно член 46 от Регламент (ЕО) № 1107/2009, посоченият период следва да изтече най-късно на 19 юни 2019 г.

               (11)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент за изпълнение (ЕС) № 540/2011
   Приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
   Член 2
   Преходни мерки
   В съответствие с Регламент (ЕО) № 1107/2009 при необходимост държавите членки изменят или отнемат съществуващите разрешения за продукти за растителна защита, съдържащи активното вещество бифентрин, най-късно до 19 юни 2018 г.
   Член 3
   Гратисен период
   Всеки гратисен период, предоставен от държавите членки в съответствие с член 46 от Регламент (ЕО) № 1107/2009, е възможно най-кратък и изтича най-късно на 19 юни 2019 г.
   Член 4
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 февруари 2018 година.

            За Комисията

            Председател

         Jean-Claude JUNCKER

      (1)  ОВ L 309, 24.11.2009 г., стр. 1.

      (2)  Регламент за изпълнение (ЕС) № 582/2012 на Комисията от 2 юли 2012 г. за одобряване, в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, на активното вещество бифентрин и за изменение на приложението към Регламент за изпълнение (ЕС) № 540/2011 (ОВ L 173, 3.7.2012 г., стр. 3).

      (3)  ЕОБХ (Европейски орган за безопасност на храните), Технически доклад за резултатите от консултацията с държавите членки, заявителя и ЕОБХ във връзка с оценката на риска от употребата на бифентрин като пестицид въз основа на предоставената потвърждаваща информация за него. Допълнителна публикация на ЕОБХ 2015:EN-780, 23 стр.

      (4)  ЕОБХ (Европейски орган за безопасност на храните), Технически доклад за резултите от консултацията с държавите членки, заявителя и ЕОБХ във връзка с оценката на риска от употребата на бифентрин като пестицид въз основа на предоставената потвърждаваща информация за него. Допълнителна публикация на ЕОБХ 2016:EN-1019, 39 стр.

      (5)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

      ПРИЛОЖЕНИЕ
      Колоната „Специфични разпоредби“ от ред 23 — бифентрин — в част Б от приложението към Регламент за изпълнение (ЕС) № 540/2011 се заменя със следното:

         „ЧАСТ А
         Може да бъде разрешена единствено употребата като инсектицид в култивационни съоръжения с постоянна конструкция.
         ЧАСТ Б
         За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преглед относно бифентрин, и по-специално допълнения I и II към него, във вида, в който е финализиран от Постоянния комитет по хранителната верига и здравето на животните.
         При тази цялостна оценка държавите членки следва да обръщат особено внимание на:

                     а)

                     отделяните продукти от култивационни съоръжения, като например кондензационна вода, отточна вода, почва или изкуствен субстрат — с цел да се предотвратят рисковете за водните организми и други неприцелни организми;

                     б)

                     опазването на колониите за опрашване, поставени специално за целта в култивационните съоръжения;

                     в)

                     защитата на операторите и работниците, като се гарантира, че в условията на употреба е включено използването на подходящи лични предпазни средства, когато е целесъобразно;

               Условията за разрешаване включват мерки за ограничаване на риска и предвиждат съответното етикетиране на продуктите за растителна защита.“


title: Регламент за изпълнение (ЕС) 2018/286 на Съвета от 26 февруари 2018 година за прилагане на Регламент (ЕС) 2017/1509 за ограничителни мерки срещу Корейската народнодемократична република

text:
               27.2.2018

               BG

               Официален вестник на Европейския съюз

               L 55/15

         РЕГЛАМЕНТ ЗА ИЗПЪЛНЕНИЕ (ЕС) 2018/286 НА СЪВЕТА
   от 26 февруари 2018 година
   за прилагане на Регламент (ЕС) 2017/1509 за ограничителни мерки срещу Корейската народнодемократична република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) 2017/1509 на Съвета от 30 август 2017 г. за ограничителни мерки срещу Корейската народнодемократична република и за отмяна на Регламент (ЕО) № 329/2007 (1), и по-специално член 47, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 30 август 2017 г. Съветът прие Регламент (ЕС) 2017/1509.

               (2)

               В приложение XIV към Регламент (ЕС) 2017/1509 са изброени плавателните съдове, които трябва да бъдат иззети, ако Комитетът по санкциите е взел решение за това. В него се посочват и плавателните съдове, за които се забранява достъпът до пристанища на територията на Съюза, ако Комитетът по санкциите е взел решение за това.

               (3)

               На 26 февруари 2018 г. Съветът прие Решение (ОВППС) 2018/293 (2), с което се променя структурата на приложение IV към Решение (ОВППС) 2016/849 (3), в което се изброяват плавателните съдове, които са били определени от Комитета по санкциите.

               (4)

               Поради това приложение XIV към Регламент (ЕС) 2017/1509 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение XIV към Регламент (ЕС) 2017/1509 се изменя съгласно посоченото в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 февруари 2018 година.

            За Съвета

            Председател

         F. MOGHERINI

      (1)  ОВ L 224, 31.8.2017 г., стр. 1.

      (2)  Вж. страница 50 от настоящия брой на Официален вестник.

      (3)  Решение (ОВППС) 2016/849 на Съвета от 27 май 2016 г. относно ограничителни мерки срещу Корейската народнодемократична република и за отмяна на Решение 2013/183/ОВППС (ОВ L 141, 28.5.2016 г., стр. 79).

      ПРИЛОЖЕНИЕ
      Приложение XIV към Регламент (ЕС) 2017/1509 се заменя със следното:
      „
            ПРИЛОЖЕНИЕ XIV
            Списък на плавателните съдове, посочени в член 34, параграф 2 и член 39, параграф 1, буква ж), и приложими мерки, посочени от Комитета по санкциите

                        А.

                        Плавателни съдове, на които е наложена санкция изземване

                        Б.

                        Плавателни съдове, на които се забранява достъпът до пристанища

                                    1.

                                       Име: PETREL 8

                                    Допълнителна информация
                                    ММО: 9562233. MMSI: 620233000

                                    2.

                                       Име: HAO FAN 6

                                    Допълнителна информация
                                    ММО: 8628597. MMSI: 341985000

                                    3.

                                       Име: TONG SAN 2

                                    Допълнителна информация
                                    ММО: 8937675. MMSI: 445539000

                                    4.

                                       Име: JIE SHUN

                                    Допълнителна информация
                                    ММО: 8518780. MMSI: 514569000

                                    5.

                                       Име: BILLIONS NO. 18

                                    Допълнителна информация
                                    ММО: 9191773

                                    6.

                                       Име: UL JI BONG 6

                                    Допълнителна информация
                                    ММО: 9114556

                                    7.

                                       Име: RUNG RA 2

                                    Допълнителна информация
                                    ММО: 9020534

                                    8.

                                       Име: RYE SONG GANG 1

                                    Допълнителна информация
                                    ММО: 7389704

                  “.


title: Регламент за изпълнение (ЕС) 2018/288 на Комисията от 19 февруари 2018 година за изменение на Регламент за изпълнение (ЕС) № 367/2014 за установяване на наличното нетно салдо за разходване по линия на ЕФГЗ

text:
               27.2.2018

               BG

               Официален вестник на Европейския съюз

               L 55/18

         РЕГЛАМЕНТ ЗА ИЗПЪЛНЕНИЕ (ЕС) 2018/288 НА КОМИСИЯТА
   от 19 февруари 2018 година
   за изменение на Регламент за изпълнение (ЕС) № 367/2014 за установяване на наличното нетно салдо за разходване по линия на ЕФГЗ
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (1), и по-специално член 16, параграф 2 от него,
   като има предвид, че:

               (1)

               С Регламент за изпълнение (ЕС) № 367/2014 на Комисията (2) се установява наличното нетно салдо за разходване по линия на Европейския фонд за гарантиране на земеделието (ЕФГЗ), както и сумите, предоставени на разположение на Европейския земеделски фонд за развитие на селските райони (ЕЗФРСР) за бюджетните години 2014—2020 съгласно член 10в, параграф 2, членове 136, 136а и 136б от Регламент (ЕО) № 73/2009 на Съвета (3) и член 7, параграф 2, член 14 и член 66, параграф 1 от Регламент (ЕС) № 1307/2013 на Европейския парламент и на Съвета (4).

               (2)

               В съответствие с член 14, параграф 1, четвърта алинея от Регламент (ЕС) № 1307/2013 Франция, Литва и Нидерландия уведомиха до 1 август 2017 г. Комисията за своето решение да преразгледат за календарните години 2018 и 2019 предишното си решение да прехвърлят определен процент от годишните си национални тавани за директни плащания към финансираните от ЕЗФРСР програми за развитие на селските райони, както е посочено в Регламент (ЕС) № 1305/2013 на Европейския парламент и на Съвета (5). Съответните национални тавани бяха адаптирани с Делегиран регламент (ЕС) 2018/162 на Комисията (6).

               (3)

               В съответствие с член 3, параграф 1 от Регламент (ЕС, Евратом) № 1311/2013 на Съвета (7) подтаванът за свързаните с пазара разходи и директните плащания по многогодишната финансова рамка, определен в приложение I към посочения регламент, трябва да бъде коригиран в рамките на техническите корекции, предвидени в член 6, параграф 1 от същия регламент, след прехвърлянията между ЕЗФРСР и директните плащания.

               (4)

               В резултат на тези промени е необходимо да се коригира размерът на наличното нетно салдо за ЕФГЗ в съответствие с Регламент за изпълнение (ЕС) № 367/2014. За по-голяма яснота сумите, които трябва да се предоставят на ЕЗФРСР, следва също да бъдат публикувани.

               (5)

               Поради това Регламент за изпълнение (ЕС) № 367/2014 следва да бъде съответно изменен,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент за изпълнение (ЕС) № 367/2014 се заменя с текста в приложението към настоящия регламент.
   Член 2
   Настоящият регламент влиза в сила на седмия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 февруари 2018 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 549.

      (2)  Регламент за изпълнение (ЕС) № 367/2014 на Комисията от 10 април 2014 г. за установяване на наличното нетно салдо за разходване по линия на ЕФГЗ (ОВ L 108, 11.4.2014 г., стр. 13).

      (3)  Регламент (ЕО) № 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) № 1290/2005, (ЕО) № 247/2006, (ЕО) № 378/2007 и за отмяна на Регламент (ЕО) № 1782/2003 (ОВ L 30, 31.1.2009 г., стр. 16).

      (4)  Регламент (ЕС) № 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (ОВ L 347, 20.12.2013 г., стр. 608).

      (5)  Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (ОВ L 347, 20.12.2013 г., стр. 487).

      (6)  Делегиран регламент (ЕС) 2018/162 на Комисията от 23 ноември 2017 г. за изменение на приложение I към Регламент (ЕС) № 1305/2013 на Европейския парламент и на Съвета и приложения II и III към Регламент (ЕС) № 1307/2013 на Европейския парламент и на Съвета (ОВ L 30, 2.2.2018 г., стр. 6).

      (7)  Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).

      ПРИЛОЖЕНИЕ
      „
            ПРИЛОЖЕНИЕ

                        (млн. евро по текущи цени)

                        Бюджетна година

                        Суми, предоставени на ЕЗФРСР

                        Суми, прехвърлени от ЕЗФРСР

                        Размер на наличното нетно салдо за разходване по линия на ЕФГЗ

                        Член 10б от Регламент (ЕО) № 73/2009

                        Член 136 от Регламент (ЕО) № 73/2009

                        Член 136б от Регламент (ЕО) № 73/2009

                        Член 66 от Регламент (ЕС) № 1307/2013

                        Член 136а, параграф 1 от Регламент (ЕО) № 73/2009 и член 14, параграф 1 от Регламент (ЕС) № 1307/2013

                        Член 7, параграф 2 от Регламент (ЕС) № 1307/2013

                        Член 136а, параграф 2 от Регламент (ЕО) № 73/2009 и член 14, параграф 2 от Регламент (ЕС) № 1307/2013

                        2014

                        296,300

                        51,600

                        4,000

                        43 778,100

                        2015

                        51,600

                        4,000

                        621,999

                        499,384

                        44 189,785

                        2016

                        4,000

                        1 138,146

                        108,659

                        573,047

                        43 950,242

                        2017

                        4,000

                        1 174,732

                        111,026

                        572,440

                        44 145,682

                        2018

                        4,000

                        1 184,257

                        110,213

                        571,820

                        44 162,350

                        2019

                        4,000

                        1 491,459

                        111,358

                        571,158

                        43 880,341

                        2020

                        4,000

                        1 507,843

                        112,041

                        570,356

                        43 887,472

                  “